wickkiey/tamil-wikipedia-markdown huggingface dataset:
# தர்கேஸ்வரி சின்ஹா


**தர்கேசுவரி சின்கா** (*Tarkeshwari Sinha*)​​(26 திசம்பர் 1926 - 14 ஆகஸ்ட் 2007) பீகாரைச் சார்ந்த இந்திய அரசியல்வாதி மற்றும் சுதந்திர ஆர்வலர் ஆவார். நாட்டின் முதல் பெண் அரசியல்வாதிகளில், இவர் வெள்ளையனே வெளியேறு இயக்கத்தில் தீவிரமாக பங்கு வகித்தார். தனது 26 வயதில், 1952ஆம் ஆண்டில் பாட்னா கிழக்குத் தொகுதியிலிருந்து முதலாவது மக்களவைக்குத் தேர்ந்தெடுக்கப்பட்டார். அதைத் தொடர்ந்து, 1957, 1962 மற்றும் 1967 ஆம் ஆண்டுகளில் பார் தொகுதியிலிருது மீண்டும் மக்களவைக்கு தேர்ந்தெடுக்கப்பட்டார். ஜவஹர்லால் நேரு தலைமையிலான மத்திய அமைச்சரவையில் முதல் பெண் துணை நிதி அமைச்சராக 1958 முதல் 1964 வரை பணியாற்றினார்..  

## ஆரம்ப கால வாழ்க்கை

இவர் பூமிஹார் குடும்பத்தில் நாலந்தா மாவட்டத்தின் கீழ் சண்டிக்கு அருகிலுள்ள துளசிகர் கிராமத்தில் பிறந்தார். சின்கா பட்னாவில் உள்ள மகத் மஹிலா கல்லூரி என்று அழைக்கப்படும் பாங்கிபூர் பெண்கள் கல்லூரியில் கல்வி பயின்றார். அகில இந்திய மாணவர் கூட்டமைப்பிலிருந்து பிரிந்த பீகார் மாணவர் காங்கிரசின் தலைவராக இருந்தார். லண்டன் பொருளியல் பள்ளியில் முதுகலை பொருளாதாரம் படித்தாா்.  

## தொழில்
இவர் பீகாரில் உள்ள பார் தொகுதியில் இருந்து தேர்தலில் போட்டியிட்டார். இந்திய சுதந்திரத்திற்குப் பிறகு, 1952ஆம் ஆண்டில் பாட்னா கிழக்குத் தொகுதியிலிருந்து முதல் பொதுச் சட்டத் தேர்தலில், இந்திய தேசிய காங்கிரசின் சார்பில் போட்டியிட்டு வெற்றி பெற்றார். காங்கிரசு கட்சியின் சார்பில் மீண்டும் இவர் 1957, 1962 மற்றும் 1967ஆம் ஆண்டுகளில் நடைபெற்ற தேர்தல்களில் போட்டியிட்டு தேர்ந்தெடுக்கப்பட்டார்.  

## சமூக பணி
புது தில்லியில் விமான விபத்தில் இறந்த ஏர் இந்தியாவுடன் விமானியும், இவரது சகோதரருமான கேப்டன் கிரிஷ் நந்தன் சிங் நினைவாக, தர்கேஷ்வரி சின்ஹா, துளசிகரில் ஒரு மருத்துவமனையை அமைத்திருந்தார். சிகிச்சையினை இலவசமாக வழங்கும் இந்த இரண்டு மாடி மருத்துவமனையை நிர்மாணிப்பதற்காக அந்த நாட்களில் இவர் கிட்டத்தட்ட ரூ. 25 லட்சம் நிதி திரட்டினார். நாளந்தாவில் சாண்டி மற்றும் ஹர்னாட் ஆகியோருடன் கிராமத்தை இணைக்க ஒரு சாலையை அமைப்பதற்கான முயற்சியையும் இவர் மேற்கொண்டார்.  

}}
# லீனா திவாரி


**லீனா காந்தி திவாரி** (*Leena Gandhi Tiwari*) (பிறப்பு 1956/1957) ஒரு இந்திய தொழிலதிபர் மற்றும் எழுத்தாளர் ஆவார்.  மும்பையைச் சேர்ந்த ஒரு பன்னாட்டு மருந்து மற்றும் உயிரித் தொழில்நுட்ப நிறுவனமான யு.எஸ்.வி பிரைவேட் லிமிடெட் நிறுவனத்தின் தலைவராக உள்ளார். யு.எஸ்.வி அவரது தாத்தா விதல் பால்கிருஷ்ணா காந்தியால் 1961 இல் நிறுவப்பட்டது. 2.6 பில்லியன் அமெரிக்க டாலர் நிகர மதிப்புடன், திகாரி இந்தியர்களில் மிகப் பெரிய பணக்காரர்களில் ஒருவராகும், மேலும் ஃபோர்ப்ஸ் பத்திரிகையின் பட்டியலில் அடிக்கடி தோன்றும். இந்நிறுவனம் நீரிழிவு மற்றும் இருதய மருந்துகள் மற்றும் பயோசிமிலர் மருந்துகள், ஊசி மருந்துகள் மற்றும் செயலில் உள்ள மருந்து பொருட்கள் ஆகியவற்றில் நிபுணத்துவம் பெற்றது.  

திவாரி மும்பை பல்கலைக்கழகத்தில் தனது பி.காம் மற்றும் பாஸ்டன் பல்கலைக்கழகத்<nowiki/>தில் வணிக நிர்வாக முதுகலை செய்தார் .  இவர் நிறுவனத்தின் நிர்வாக இயக்குநராக இருக்கும் பிரசாந்தை மணந்தார். இவர் மனிதாபிமானப் பணிகளிலும் ஈடுபட்டுள்ளார் மற்றும் கல்விசார் அறிவுறுத்தல், நடனம் மற்றும் கணினிகள் மூலம் சிறுமிகளுக்கு வழிகாட்டும் வறிய பெண்களுக்கான டாக்டர் சுஷிலா காந்தி மையத்தை ஆதரிக்கிறார்.  2013 ஆம் ஆண்டில், திவாரி தனது தாத்தா விதல் காந்தி மீது, *பியாண்ட் பைப்ஸ் அண்ட் ட்ரீம்ஸ்* என்ற தலைப்பில் வாழ்க்கை வரலாற்று புத்தகத்தை எழுதினார் .  

இவர் 34 கோடி (5 மில்லியன் அமெரிக்க டாலர்) நன்கொடைக்காக ஹுருன் இந்தியா தொண்டு பட்டியலில் 2019 ஆம் ஆண்டில் 23 வது இடத்தைப் பிடித்தார். அதே பட்டியிலில் மகளிர் நன்கொடையாளர் பட்டியலில் 3 ஆம் இடத்தைப் பிடித்தார்.
# இரித்திகா தத்து

**இரித்திகா தத்து** (*Ritika Dutt*) என்பவர் கனடா தொழில்முனைவோர் ஆவார். இவர் சட்டப்பூர்வ செயற்கை நுண்ணறிவு நிறுவனமான போட்லர் AIஇன் தலைமை நிர்வாக அதிகாரி மற்றும் இணை நிறுவனர் ஆவார்.  

## ஆரம்பகால வாழ்க்கை மற்றும் கல்வி

தத்து இந்தியாவில் பிறந்தார். இவரது குழந்தைப் பருவத்தை ஹாங்காங்கிலும் பருவ வயதினை சிங்கப்பூரிலும் கழித்தார். 2009ஆம் ஆண்டில், இவர் மெக்கில் பல்கலைக்கழகத்தில் சேர கனடாவின் மான்ட்ரியல் நகருக்குச் சென்று 2013 ஆம் ஆண்டில் பொருளாதாரம் மற்றும் அரசியல் அறிவியலில் இளங்கலைப் பட்டம் பெற்றார்.  

## ஆரம்ப கால வாழ்க்கையில்

மெக்கிலிலிருந்து பட்டம் பெற்ற பிறகு, *ஒய் காம்பினேட்டர்* என்ற புதுமுகத் தொழில் நிறுவனத்தில் சந்தைப்படுத்தல் துறைக்குத் தலைமை தாங்கினார். பின்னர் தொழில்முனைவோர் தொழில்நுட்ப மையமான மாண்ட்ரீலின் *கூகிள் நோட்மேன் அவுசின்* உள் செயல்பாடுகளை எடுத்துக் கொண்டார். இங்கு புதுமையான முயற்சிகள் மற்றும் முன்முயற்சிகளை ஆதரித்து ஊக்குவிப்பதன் மூலம் உள்ளூர் புதுமைத் தொழில் விரும்பும் சமூகத்தை வளர்த்தார்.  

பொருளாதாரம் மற்றும் புதுமை புனைதலில் தனது பின்னணியைப் பயன்படுத்தி, தத்து பின்னர் 2017ஆம் ஆண்டில் *போட்லர் ஏஐ* நிறுவனத்தின் இணை நிறுவனரானார். செயற்கை நுண்ணறிவு மூலம் சட்ட அமைப்புகளை அணுகும் முறைகளில் மேம்பாட்டை ஏற்படுத்தினார்.  

## போட்லர் ஏஐ
2017 ஆம் ஆண்டு திசம்பரில், தனது தனிப்பட்ட அனுபவங்களால் நடவடிக்கை எடுக்க தூண்டப்பட்ட தத்து, பாலியல் துன்புறுத்தல்களிலிருந்து தப்பிப்பிழைப்பவர்களுக்கு அவர்களின் உரிமைகள் மீறப்பட்டுள்ளதா என்பதை தீர்மானிக்க உதவும் ஒரு இலவச கருவியைத் தொடங்க போட்லர் AIஐ வழிநடத்தினார். தீர்ப்புக்கு அஞ்சாமல், தகவல் மற்றும் கல்வி மூலம் சராசரி மனிதனை அதிகாரம் செய்வதற்கான ஒரு பக்கச்சார்பற்ற வளமாக அமைவது இந்தக் கருவியின் உருவாக்கத்தின் நோக்கமாக இருந்தது.
# ஜேம்ஸ் சாமுவேல் வின்சென்ட்

**ஜேம்ஸ் சாமுவேல் வின்சென்ட்** (Sam Vincent) (பிறப்பு: மே 18, 1963) ஒரு அமெரிக்க ஓய்வு பெற்ற தொழில்முறை கூடைப்பந்து வீரர் மற்றும் பயிற்சியாளர் ஆவார்.  

வின்சென்ட் 1981 ஆம் ஆண்டில் மிச்சிகன் மாநில "மிஸ்டர் கூடைப்பந்து" விருதை வென்றார். முதன்முதலாக இந்த விருது வழங்கப்பட்ட போது இவர் இந்த விருதினைப் பெற்றவராவார். லான்சிங்கின் *ஈஸ்டெர்ன்* உயர்நிலைப் பள்ளியில் பயின்ற அவர், ஒரு ஆட்டத்தில் மூத்தோர் பிரிவில் விளையாடும் பேர் 61 புள்ளிகளைப் பெற்றார். *எவரெட்* உயர்நிலைப் பள்ளியில் மேஜிக் ஜான்சனால் பதிவு செய்யப்பட்டிருந்த முந்தைய சாதனையான 54 புள்ளிகள் என்ற இலக்கை உடைத்தது.  

6' 2 " உயரம் கொண்ட இவர் மைதானத்தின் *பாய்ண்ட் கார்ட்* என்ற நிலையில் விளையாடும் வீரரானார். தனது அண்ணன் ஜே வின்சென்ட்டின் அடிச்சுவடுகளைப் பின்பற்றி, மிச்சிகன் மாநில பல்கலைக்கழகத்தில் பயின்றார். மற்றும் 1985 ஆம் ஆண்டில் ஸ்போர்டிங் நியூஸ் என்ற அமெரிக்க விளையாட்டுச் செய்திகளுக்கான பத்திரிக்கையானயால் ஆல்-அமெரிக்கா என்ற கற்பனையான சிறந்த வீரர்களைக் கொண்ட அணியில் இடம் பெறும் தகுதியைப் பெற்றவராக அடையாளம் காணப்பட்டு கௌரவிக்கப்பட்டார். கல்லூரியில் பட்டம் பெற்ற பிறகு, *போஸ்டன் செல்டிக்ஸ்* 1985 ஆம் ஆண்டு NBA வரைவின் இருபதாவது தேர்வு மூலம் தேர்ந்தெடுக்கப்பட்டார். அவர் செல்டிக்ஸிற்காக இரண்டு பருவங்களில் விளையாடினார். *சியாட்டில் சூப்பர்சோனிக்ஸில்* சேருவதற்கு முன்பு, 1986 ஆம் ஆண்டில் என்பிஏ வாகையாளர் போட்டி வளையத்தை ஒரு காத்திருப்பு (அ) பதிலி வீரராக வென்றார். அவர் செடேல் திரெயேட்டிற்கா *சிகாகோ புல்ஸ்* நிறுவனத்திடம் தன்னை வர்த்தகம் செய்தார். புல்ஸ் உடனான நிலையான ஒன்றரை ஆண்டு கால விளையாட்டிற்குப் பிறகு, 1989 ஆம் ஆண்டு என்பிஏ விரிவாக்க வரைவில் *ஆர்லாண்டோ மேஜிக்கால்* தேர்ந்தெடுக்கப்பட்டார். மேலும் 1992 ஆம் ஆண்டில் மேஜிக் உடன் விளையாடி, தனது என்பிஏ வாழ்க்கையை முடித்தார். அவர் என்பிஏ வில் தனது ஏழு ஆண்டு காலப்பகுதியில் 3,106 புள்ளிகளையும், 1,543 புள்ளி பெறுதலுக்கான உதவிகளையும் வென்றார்.  

ஓய்வு பெற்ற சிறிது நேரத்திலேயே, வின்சென்ட் *வால்ட் டிஸ்னி வேர்ல்டில் டிஸ்னியின்* வைட் வேர்ல்ட் ஆப் ஸ்போர்ட்ஸில் பணியாற்றினார். 1990 களின் பிற்பகுதியில், அவர் தென்னாப்பிரிக்காவில் கூடைப்பந்தாட்டத்தை பயிற்றுவித்தார். பின்னர் இவர் கிரீஸ், நெதர்லாந்து, நைஜீரியா மற்றும் என்.பி.டி.எல் . ஆகிய அணிகளைப் பயிற்றுவித்தார். 2004 கோடைகால ஒலிம்பிக்கில், அவர் நைஜீரிய மகளிர் கூடைப்பந்து அணியை தென் கொரியாவுக்கு எதிராக 68-64 என்ற கணக்கில் வெல்வதற்கு வழிநடத்தினார். இந்த வெற்றியானது, ஒலிம்பிக் பெண்கள் கூடைப்பந்து போட்டியில் ஒரு ஆப்பிரிக்க தேசத்தின் முதல் வெற்றியாகும்.
# ஏ. தெய்வநாயகம்



**ஏ. தெய்வநாயகம்** (*A. Deivanayagam*) (1934/1935-2023) என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். இவர் தமிழ்நாடு சட்டமன்றத்திற்கு இந்திய தேசிய காங்கிரசு வேட்பாளராக மதுரை மத்தி சட்டமன்றத் தொகுதியிலிருந்து 1984<nowiki/>ஆம் ஆண்டு நடைபெற்ற சட்டமன்றத் தேர்தலிலும், 1991ஆம் ஆண்டு நடைபெற்ற தேர்தல்களிலும் தமிழ் மாநில காங்கிரசு வேட்பாளராக 1996 சட்டமன்றத்தேர்தலில் போட்டியிட்டு வெற்றிபெற்றார்.
# நினைவுக் கோயில்

வின் நினைவுக் கோயில்]]  

**நினைவுக் கோயில்** (*Memorial temples*) பண்டைய எகிப்தை புது எகிப்திய இராச்சியக் காலத்திலிருந்து இறந்த பார்வோனை புதைக்கும் மன்னர்களின் சமவெளியின் கல்லறைக்கு அருகில் இறந்த பார்வோனின் நினைவாக எழுப்பப்படும் நினைவுக் கோயில் ஆகும். இக்கல்லறைக் கோயில், பார்வோன்களின் இறப்பிற்குப்பின் அவர்களை வழிபாடு செய்ய வேண்டி அமைக்கப்பட்டது.  

## வரலாறு
நகரம்]]  
பழைய எகிப்து இராச்சியம் (கிமு 2686 – கிமு 2181) மற்றும் மத்தியகால எகிப்து இராச்சியத்தின் (கிமு 2055 – கிமு 1650) காலத்தில் தான் இறந்த பார்வோன்களின் சடலங்களை அடக்கம் செய்த பிரமிடுகளுக்கு மிக அண்மையில், பார்வோன்களின் இறப்பிற்குப்பின் அவர்களை இறைவழிபாடு செய்ய தனியாக நினைவுக் கோயில்கள் நிறுவும் வழக்கம் ஏற்பட்டது. புது எகிப்து இராச்சியக் காலத்தில் (கிமு 1550 – கிமு 1077) பார்வோன்களின் சடலங்கள் மன்னர்களின் சமவெளியில் அடக்கம் செய்யப்பட்டதுடன், அவர்களது நினைவுக் கோயில்கள் தனியாக வேறிடத்தில் நிறுவப்பட்டன. எகிப்தியர்கள் இந்த நினைவுக் கோயிலை பார்வோன்களின் மில்லியன் கணக்கான ஆண்டுகளின் மாளிகைகள் என அழைத்தனர்.  

தீபை நகரத்தில் நடைபெறும் ஒபெத் திருவிழாவின் போது, பண்டைய எகிப்தியக் கடவுளான அமூனின் படகை நிறுத்தும் இடமாகவும் இந்த நினைவுக் கோயில்கள் பயன்படுத்தப்பட்டது. முதல் நினைவுக் கோயில் புது எகிப்து இராச்சியத்தை ஆண்ட எகிப்தின் பதினெட்டாம் வம்ச பார்வோன் முதலாம் அமென்கோதேப்பிற்கான (கிமு 1525–1504) நினைவுக் கோயில் பண்டைய தேர் எல் பகாரி நகரத்தில் நிறுவப்பட்டது. இது எகிப்தின் பதினொன்றாம் வம்ச மன்னர் இரண்டாம் மெண்டுகொதேப்பின் கல்லறைக் கோயில் அருகே உள்ளது.  

19ஆம் வம்ச பார்வோன் முதலாம் சேத்தியின் நினவுக் கோயில் அபிதோஸ் நகரத்தில் உள்ளது. இரண்டாம் ராமேசஸ் ராமேசியம் என்ற அவரது நினைவுக் கோயிலைக் கட்டினார்.20-ஆம் வம்ச பார்வோன் மூன்றாம் ராமேசஸ் தனது நினைவுக் கோயிலை மெடிநெத் அபு நகரத்தில் கட்டினார்.  

## இதனையும் காண்க
- எகிப்தியக் கோவில்கள்
- பண்டைய எகிப்தியக் கட்டிடக்கலை
- பிரமிடு
# சோ. பால்ராசு



**சோ. பால்ராசு** (*S. Paulraj*) என்பவர் முன்னாள் சட்ட மன்ற உறுப்பினர் மற்றும் இந்திய அரசியல்வாதி ஆவர். இவர் பிரபலமாக **சோ. பா.** என்று அழைக்கப்படுகிறார். இவர் திமுக முன்னாள் சட்டமன்ற உறுப்பினர் (1989ஆம் ஆண்டு) மற்றும் திமுக தொழிலாளர் சங்கத்தின் மாநில துணைத் தலைவராக இருந்தார். இவரது தந்தை எஸ். ஆர். சோலை அழகுக் கோனார், மதுரையின் முக்கிய ஆளுமை ஆவார். மதுரையில் திமுக வேட்பாளர்களுக்கு எதிராக மு. க. அழகிரி 2001 தேர்தலில் பணியாற்றியதால் திமுக சார்பில் போட்டியிட்ட பால்ராசு 143 வாக்குகள் வித்தியாசத்தில் தோற்கடிக்கப்பட்டார்.  

இவர் ஐ.சி.எஃப் திமுக தொழிலாளர் சங்கத்தின் நிறுவனர் ஆவார். மதுரை மீனாட்சி அம்மன் கோவிலின் அறங்காவலராக பணியாற்றியுள்ளார். இவர் திமுகவின் நிறுவன உறுப்பினராக இருந்தார். சட்டமன்ற உறுப்பினராக ஆவதற்கு முன்பு தென்னக இரயில்வேயில் பணியாற்றினார்.  

இவருக்கு 5 உடன்பிறப்புகள் உள்ளனர். அவர்களில் சோ. சுந்தராசன் என்பவர் காவல்துறையில் விளையாட்டு அலுவலராகவும், இந்திய தேசிய காங்கிரசு விசுவாசியாகவும், சோ. தனுசுகோடி என்பவர் இந்தியப் பொதுவுடைமை கட்சி (மார்க்சிஸ்ட்) தேசிய உறுப்பினராகவும், சோ. நவநீதகிருட்டிணன் என்பவர் மதுரை மாநகர துணைத் தந்தையாகவும் மற்றும் அஇஅதிமுக மாவட்ட செயலாளராகவும், சோ. பரமநாதன் என்பவர் மாநிலச் செயலாளராக எம்.ஜி.ஆர் மன்றத்திலும் (அமமுக) இருந்தனர்.  

பால்ராசுக்கு ஆனந்தவள்ளி, என்ற மனைவியும், கண்ணதாசன் என்ற மகனும் மற்றும் 3 மகள்களும் உள்ளனர். கண்ணதாசன் மதுரை காமராசர் பல்கலைக்கழகத்தில் பேராசிரியராகப் பணிபுரிகிறார். நீரழிவு நோய்க்கு சிகிச்சைபெற்று வந்த பால்ராசு 83வது அகவையில் மதுரையில் மே 4, 2015ஆம் ஆண்டு காலமானார்.
# மூன்றாம் அமென்கோதேப்பின் பெருஞ்சிலைகள்


**மூன்றாம் அமென்கோதேப்பின் பெருஞ்சிலைகள்** (**Colossi of Memnon** ( or *es-Salamat*) பண்டைய எகிப்தின் புது எகிப்து இராச்சியத்தை ஆண்ட எகிப்தின் பதினெட்டாவது வம்சத்தின் 9-வது பார்வோன் மூன்றாம் அமென்கோதேப்பின் வண்ண நிறப் படிகக்கல்லான இரு பெரும் சிலைகளாகும். மன்னர் மூன்றாம் அமென்கோதேப்பின் நினைவாக எழுப்பட்ட கல்லறைக் கோயிலின் நுழைவாயிலின் முன்பாக இப்பெருஞ்சிலைகள் நிறுவப்பட்டது. இது அல்-உக்சுர் நகரத்தின் மேற்கு பக்கத்தில் உள்ளது.  

இப்பெருஞ்சிலைகள் வண்ண நிற படிக்கற்களால் தற்கால கெய்ரோ நகரத்திற்கு அருகில் லக்சரில் உள்ளது. இச்சிலையின் அடிப்பாகம் 4 மீட்டர் உயரமும், ஒவ்வொரு சிலைளும் 18 மீட்டர் உயரமும், 720 டன் எடையும் கொண்டது.தற்போது இரண்டு சிலைகளும் மிகவும் சேதமடைந்துள்ளது.  

## படக்காட்சியகம்
# சிறிய பாம்புத் தலை மீன்


**சிறிய பாம்புத் தலை** மீன் (*Small snakehead*) எனப்படுவது *சன்னா ஆசியட்டிகா ஆகும். இது விரால் மீனின் ஒரு* வகை ஆகும். இது சீனாவில் காணப்படும் நான்கு *சன்னா* சிற்றினங்களுள் ஒன்றாகும். இது தைவான் மற்றும் தெற்கு யப்பானிலும் காணப்படுகிறது. இது வலசையாகவோ அல்லது அறிமுகப்படுத்தப்பட்ட மீன் இனமாக இருக்கலாம். இது ஒரு நடுத்தர அளவிலான பாம்புத் தலை மீனாகும். இது மணலில் கூடு கட்டும் தன்மையுடையது.
# ஜே. கே. எஸ் (இயக்குநர்)

**ஜே.கே.எஸ்** என்பவர் ஒரு இந்திய திரைப்பட இயக்குநர் ஆவார். இவர் குறிப்பாக கன்னடம், தமிழ், தெலுங்கு மொழி படங்களில் பணியாற்றியுள்ளார். கன்னட படங்களில் தனது தொழில் வாழ்க்கையைத் தொடங்கிய பிறகு, ஜே.கே.எஸ் *கரையோரம்* (2015) என்ற பன்மொழித் திரைப்படத்தை உருவாக்கினார், அது இவரது இரண்டாவது திரைப்படமாக ஆனது.  

## தொழில்
ஜெகதிஷ் குமார் என்ற இயற்பெயரைக் கொண்ட இவர் ஜே. கே. என்ற திரை பெயரில் *சத்ரு* என்ற படத்தின் வழியாக இயக்குநராக அறிமுகமானார். அப்படமானது சராசரி வெற்றியை ஈட்டியது. அடுத்து ஸ்ரீநகர் கிட்டி மற்றும் திஷா பாண்டே ஆகியோருடன் *சுப்பிரமணி* என்ற படத்தின் பணியைத் தொடங்கினார். அதே நேரத்தில் இவர் தனது பெயரை ஜே.கே.எஸ் என மாற்றிக்கொண்டார். கன்னடம், தமிழ் மற்றும் தெலுங்கு மொழிகளில் ஒரு மும்மொழி படமாகத் தயாரிக்கப்பட்ட *கரையோரம்* (2015) என்ற திகில் பரபரப்பூட்டும் திரைப்படத்தை ஜே.கே.எஸ் இயக்கத் தொடங்கியதால் *சுனில் சுப்பிரமணி டைரக்டர்* படத்தின் தயாரிப்பு பணிகள் நிறுத்தப்பட்டன. நிகேஷா படேல் மற்றும் இனியா ஆகியோர் முக்கிய வேடங்களில் நடித்தனர். கன்னட பதிப்பு 2015 நவம்பரில் கலவையான விமர்சனங்களுடன் வெளியானது. அதே நேரத்தில் தமிழ் பதிப்பு 2016 சனவரியில் வெளியிடப்பட்டது.  

## திரைப்படவியல்
| 2013 | *சத்ரு* | கன்னடம் |  |  |
| --- | --- | --- | --- | --- |
| 2015 | *அலோன்* | கன்னடம் |  |  |
| 2016 | *கரையோரம்* | தமிழ் |  |  |
| 2016 | *லீலா* | தெலுங்கு | படப்பிடிப்பில் |  |
| 2016 | *சுப்பிரமணி* | கன்னடம் | படப்பிடிப்பில் | } |
# பெனு கோபால் பங்கூர்


**பெனு கோபால் பங்கூர்** (*Benu Gopal Bangur*) (பிறப்பு 1931) ஒரு இந்திய கோடீஸ்வர தொழிலதிபரும் ஸ்ரீ சிமென்ட்ஸ் நிறுவனத்தின் தலைவரும் ஆவார்.  

## ஆரம்பகால வாழ்க்கை
பங்கூர் 1931 இல் மார்வாரி வணிகக் குடும்பத்தில் பிறந்தார். பங்கூர் கல்கத்தா பல்கலைக்கழகத்தில் கல்வி கற்றார்.  

## தொழில்
அவரது தாத்தா, கல்கத்தா பங்குத் தரகரான முங்கி ராம் பங்கூர் மற்றும் அவரது சகோதரர் ராம் கூவர் பங்கூர் ஆகியோர் 19 ஆம் நூற்றாண்டின் பிற்பகுதியில் பங்கூர் வணிக சாம்ராஜ்யத்தைத் தொடங்கினர். 1991 ஆம் ஆண்டில், இந்த வணிகம் ஐந்து குழுக்களாகப் பிரிக்கப்பட்டது. அக்குழுக்கள் பால்பத்ரா தாஸ் பாங்கூர், நிவாஸ் பங்கூர், குமார் பங்கூர், பெனு கோபால் பங்கூர் (முங்கி ராமின் பேரன்கள் அனைவரும்) மற்றும் லக்ஷ்மி நிவாஸ் பங்கூர் (ராம் கூவரின் பேரன்) ஆகியோரின் தலைமையில் இயங்கின.  

போர்ப்ஸின் கூற்றுப்படி, அக்டோபர் 2019 நிலவரப்படி பங்கூரின் சொத்தின் நிகர மதிப்பு 6.0 பில்லியன் டாலர்கள். 2020 ஆம் ஆண்டில், ஃபோர்ப்ஸின் இந்திய பில்லியனர் பட்டியலில் அவர் 7.3 பில்லியன் டாலர் சொத்து மதிப்புடன் 14 வது இடத்தைப் பிடித்தார்.  

## தனிப்பட்ட வாழ்க்கை
பங்கூர் இரண்டு குழந்தைகளுடன் விதவையாகி கொல்கத்தாவில் வசித்து வருகிறார்.  அவரது மகன் ஹரி மோகன் பங்கூர் 1990 முதல் ஸ்ரீ சிமென்ட்டை நடத்தி வருகிறார்.
# புரட்சிதாசன்


**புரட்சிதாசன்** என்பவர் தமிழ்த் திரைப்படப் பாடலாசிரியரும், கவிஞரும் ஆவார். இவர் அதிகமாக மொழிமாற்றுத் திரைப்படங்களுக்கு பாடல்களை இயற்றியுள்ளார்.  

## திரை வரலாறு
### திரைப்படப் பாடலாசிரியர்
1. நல்லகாலம் (1954)
1. மங்கையர் திலகம் (1955)
1. ஆவதெல்லாம் பெண்ணாலே (1957)
1. செங்கோட்டை சிங்கம் (1958)
1. பூலோக ரம்பை (1958)
1. அழகர்மலை கள்வன் (1959) (**கதை, திரைக்கதை, வசனம், பாடல்கள்**)
1. யானைப் பாகன் (1960)
1. மந்திரி குமாரன் (1963)
1. ரோஜாவின் ராஜா (1976)
1. நான் போட்ட சவால் (1980)
1. தராசு (1984)

### தயாரிப்பாளராக
1. பிள்ளைச் செல்வம் (1974)
1. நான் போட்ட சவால் (1980)
1. தராசு (1984) (**கதை, வசனம், பாடல்கள்**)
# தீபக் புனியா


**தீபக் புனியா** (*Deepak Punia*) இந்தியாவின் அரியானா மாநிலத்தைச் சேர்ந்த ஒரு மல்யுத்த விளையாட்டு வீரராவார். எதேச்சை பாணி மல்யுத்த விளையாட்டில் இவர் இந்தியாவின் சார்பாக பங்கேற்று விளையாடி வருகிறார். 2019 ஆம் ஆண்டு நடைபெற்ற உலக மல்யுத்த வெற்றியாளர் போட்டியில் எதேச்சை பாணி 86 கி.கி எடைப் பிரிவில் போட்டியிட்டு வெள்ளிப் பதக்கம் வென்றார். இதன் மூலம் 2020 ஆம் ஆண்டு டோக்கியோ கோடைகால ஒலிம்பிக் போட்டிகளில் பங்கேற்கும் தகுதியைப் பெற்றார். மல்யுத்த வீரர் யாகித் வலென்சியாவுக்கு எதிராக தனது காலிறுதிப் போட்டியில் வெற்றி பெற்றதன் மூலமாக தீபக் புனியாவிற்கு இவ்வாய்ப்பு கிடைத்துள்ளது.
# குணால் ரோஹிதாஸ் பாட்டீல்

**குணால் ரோஹிதாஸ் பாட்டீல்** (*Kunal Rohidas Patil*)14 வது மகாராஷ்டிரா சட்டமன்றத்தில் உறுப்பினராக உள்ளார். அவர் இரண்டு முறை சட்டமன்ற உறுப்பினர் ஆவார். இவர் துளே ஊரகம் சட்டமன்றத் தொகுதியை பிரதிநிதித்துவப்படுத்துகிறார். இவர் இந்திய தேசிய காங்கிரஸ் கட்சியைச் சேர்ந்தவர்.இவர் இந்திய தேசிய காங்கிரஸ் தலைவரும் முன்னாள் அமைச்சருமான ரோஹிதாஸ் பாட்டீலின் மகன் ஆவார். நூறு ஆண்டுகளுக்கு மேலான வயதுடைய கல்வி நிறுவனம், சிவாஜி வித்யா பிரசாரக் சான்ஸ்தாவின் தலைவராக இருந்து வருகிறார். இந்நிறுவனம் துலேயைச் சார்ந்தது.  

22 மார்ச் 2017 அன்று, மகாராஷ்டிரா நிதியமைச்சர் சுதிர் முங்கந்திவாரை மாநில நிதிநிலை அறிக்கை தாக்கல் அமர்வின் போது குறுக்கிட்டதற்காகவும், நான்கு நாட்களுக்கு முன்னர் சட்டசபைக்கு வெளியே நிதிநிலை அறிக்கையின் நகல்களை எரித்ததற்காகவும் பாட்டீல் டிசம்பர் 31 வரை மற்ற 18 சட்டமன்ற உறுப்பினர்களுடன் இடைநீக்கம் செய்யப்பட்டார். 2019 மகாராஷ்டிரா சட்டமன்றத் தேர்தலில் பாரதிய ஜனதா கட்சி வேட்பாளர் தன்ஜயோதி மனோகர் பாட்டீலுக்கு (படனே) எதிராக 14564 வாக்குகள் வித்தியாசத்தில் துளே கிராமத் தொகுதியில் வெற்றி பெற்றார்.
# குர்பச்சன் சிங் திங்ரா

**குர்பச்சன் சிங் திங்ரா** (*Gurbachan Singh Dhingra*) ஒரு இந்திய தொழில்முனைவோர், விளம்பரதாரர் மற்றும் பெர்கர் பெயிண்ட்சின் துணைத் தலைவர் ஆவார். குர்பச்சன் 100 இந்திய பணக்காரர்களுள் ஒருவரும் போர்ப்ஸ் பத்திரிக்கை வெளியிட்ட உலகளாவிய கோடீஸ்வரர்களில் ஒருவருமாவார்.  

## ஆரம்பகால வாழ்க்கை
குர்பச்சன் ஒரு வணிகக் குடும்பத்தில் பிறந்தார் (1950). இவரது தாத்தா 1898 ஆம் ஆண்டில் அமிர்தசரசில் வண்ணப்பூச்சுத் தொழிலைத் தொடங்கினார் . குர்பச்சன் டெல்லி பல்கலைக்கழகத்தில் இளங்கலைப் பட்டம் பெற்றார்.  

## பெர்கர் பெயிண்ட்ஸ்
1991 ஆம் ஆண்டில் குர்பச்சன் தனது சகோதரர் குல்தீப் சிங் திங்ராவுடன் விஜய் மல்லையாவின் யுபி குழுவிலிருந்து பெர்ஜர் பெயிண்ட்ஸ் நிறுவனத்தை வாங்கினார்.  

## சங்கம்
குர்பச்சன் *அன்ஷானா பிராபர்டீஸ்*, *ஆரம்போல் பிராபர்டீஸ்*, *சிட்லாண்ட் கமர்சியல் கிரெடிட்ஸ்*, லோபிலியா பில்ட்வெல், ஸ்கார்பியோ ஆராய்ச்சி மற்றும் ஆலோசகர்கள், வினு தோட்டங்கள், விக்னெட் முதலீடுகள், யுகே பெயிண்ட்ஸ், பெர்ஜர் பெக்கர் பூச்சுகள், பெர்ஜர் வண்ணப்பூச்சுகள், *ஜாலி பிராபர்டீஸ்*, ராகேஷ் எஸ்டேட், ராகேஷ் கொள்கலன்கள், ரேஷ்மா பிராபர்டீஸ் ஆகிய நிறுவனங்களின் இயக்குநராக பணியாற்றுகிறார்.  

## குடும்பம்
குர்பச்சனுக்கு திருமணமாகி மூன்று குழந்தைகள் உள்ளனர். குர்பச்சனின் மகன் கன்வர்தீப் வணிகத்தின் ஒரு பகுதியைக் கவனித்துக் கொண்டார். முழுக் குடும்பமும் புது தில்லியில் வசிக்கிறது .
# இராம்நாத்

**இராம்நாத்** (*Ram Nath*) ( ஆர். நாத், பிறப்பு 9 மார்ச் 1933) முகலாய கட்டிடக்கலையில் நிபுணத்துவம் பெற்ற ஒரு இந்திய வரலாற்றாசிரியர் ஆவார். இவர், ஆக்ரா பல்கலைக்கழகத்தில் முனைவர் பட்டம் பெற்ற பின்னர் ராஜஸ்தான் பல்கலைக்கழகத்தில் கற்பித்தார். இவர் இந்தியாவின் முன்னணி கலை வரலாற்றாசிரியர்களில் ஒருவராக கருதப்படுகிறார்.  

## வாழ்க்கையும் தொழிலும்
ஆர். நாத் மார்ச் 9, 1933 இல் பிறந்து, ஆக்ராவின் இந்துக்களும் முஸ்லிம்களும் ஒன்றாக வாழ்ந்த சூழலில் வளர்ந்தார்.  

ஆக்ராவில் உள்ள புனித ஜான்ஸ் கல்லூரியில் படித்த இவர், ஆக்ரா பல்கலைக்கழகத்தில் முனைவர் பட்டத்தை பெற்றார். இவரது ஆராய்ச்சி முகலாய -நினைவுச்சின்னங்களான ஆக்ரா கோட்டை பத்தேப்பூர் சிக்ரியில் உள்ள கட்டிடங்கள், தில்லியின் ஜாமா பள்ளிவாசல் ஆகியவற்றை உள்ளடக்கியது.  

இவர், ஆக்ரா கல்லூரியிலும் பின்னர் ஜெய்ப்பூரிலுள்ள ராஜஸ்தான் பல்கலைக்கழகத்திலும் கற்பித்தார். அங்கு இவர் வரலாறு மற்றும் இந்திய கலாச்சாரத் துறையில் வாசகராகவும், மற்றும் இணை பேராசிரியராகவும் இருந்தார். ஹெராஸ் நிறுவனம் (செயின்ட் சேவியர் கல்லூரி, மும்பை ) , ஆர்வர்டு பல்கலைக்கழகம் உள்ளிட்ட பிற நிறுவனங்களிலும் சொற்பொழிவுகளையும் நிகழ்த்தினார். இடைக்கால இந்திய கட்டிடக்கலைகளில் நிபுணத்துவம் பெற்ற இவர், இந்தியாவின் முன்னணி கலை வரலாற்றாசிரியர்களில் ஒருவராகவும், முகலாய கட்டிடக்கலை குறித்த அதிகாரமாகவும் கருதப்பட்டார்.  

## சர்ச்சைகள்
1990 ஆம் ஆண்டில், அயோத்தி பிரச்சினையின் பின்னணியில், அகில இந்திய பாப்ரி மஸ்ஜித் நடவடிக்கைக் குழு (AIBMAC), அயோத்தியில் பாபர் மசூதியைக் கட்ட இசுலாமிய முகலாய ஆட்சியாளர்கள் அங்கிருந்த இந்து கோவிலை அழிக்கவில்லை என்று வாதிடுவதற்காக இவரது முகலாய கட்டிடக்கலை வரலாற்றை மேற்கோள் காட்டினர். இந்தியன் எக்சுபிரசு செய்தித்தாளின் அறிக்கையிலிருந்து இதைப் பற்றி அறிந்தபோது, ஒரு கோவிலுக்கு மேல் மசூதி கட்டப்பட்டதாக தான் நம்புவதாக இவர் தெளிவுபடுத்தினார். அயோத்தியின் பாப்ரி மஸ்ஜித்தின் கட்டிடக்கலையும் தளமும் என்ற சிறு புத்தகத்தில் இவர் தனது நிலையை விளக்கி இந்துக்கள் அதிகமாக வருகைதரும் கடைவீதியில் ஒரு ஜாமா மஸ்ஜித் இருந்தாகக் கூறினார்.  

2015 ஆம் ஆண்டில், இந்துத்துவம் சார்பாக பாஜக தலைமையிலான நரேந்திர மோடி அரசாங்கத்தை நாட்டில் சகிப்பின்மை சூழலை வளர்த்ததாக 53 கல்வியாளர்கள் குழு விமர்சித்தபோது, அவர்களுடன் உடன்படாத 46 கல்வியாளர்களில் இவரும் ஒருவராக இருந்தார். இவரும் இவரது சகாக்களும் கல்வியாளர்களின் முதல் குழுவை " இடதுசாரிகள் " என்று முத்திரை குத்தினர். மேலும் அவர்களின் கடிதம் அறிவார்ந்த தன்மையைக் காட்டிலும் அரசியல்-கருத்தியல் என்று கூறினர்.  

2017 ஆம் ஆண்டில், உத்தரப்பிரதேச முதல்வரும் பாஜக தலைவருமான யோகி ஆதித்தியநாத் முகலாயர்களால் கட்டப்பட்ட தாஜ் மகால் இந்திய கலாச்சாரத்தின் ஒரு பகுதியாக இல்லை என்று கூறியபோது, நாத் அவரை "இந்திய கலை, கலாச்சாரம் இலக்கியம் ஆகியவற்றிற்கு முகலாய ஆட்சியாளர்களின் பங்களிப்பை புறக்கணித்ததற்காக கண்டித்தார். தாஜ் மகால் "துரோகிகளால்" கட்டப்பட்டது என்ற பாஜக தலைவர் சங்கீத் சோம் கூறியதையும் நாத் விமர்சித்தார். நினைவுச்சின்னத்தை கட்டியவர் ஷாஜகான் ஓர் இந்திய பேரரசர். முகலாய சகாப்தத்தை "சுரண்டல், காட்டுமிராண்டித்தனம், ஒப்பிடமுடியாத சகிப்புத்தன்மையின் காலம்" என்று இந்து தேசியவாதிகள் கூறுவது முற்றிலும் தவறானது என்று இவர் கூறினார்.  

## படைப்புகள்
வாஷிங்டன் பலகலைக்கழக நூலகங்களின் கூற்றுப்படி, ஆர். நாத் "65 புத்தகங்கள், 13 கையெழுத்துப் பிரதிகள், 190 ஆராய்ச்சி ஆவணங்கள் , 300 பிரபலமான கட்டுரைகளை" எழுதியுள்ளார்.
# இராம்நாத் சாவ்லா


**இராம் நாத் சாவ்லா** ( *Ram Nath Chawla* 1 திசம்பர் 1903 - 23 பிப்ரவரி 1986) ஒரு இந்திய விமானி ஆவார். இவர் மார்ச் 1930 இல், பாக்கித்தானின் ஆகா கான் ஏற்படு செய்த ஒரு பறக்கும் போட்டியில் வெற்றி பெறும் முயற்சியில், இந்தியாவிலிருந்து இங்கிலாந்துக்கு விமானம் மூலம் பறந்த முதல் இந்தியராவார். 17 வயதான ஆஸ்பி மெர்வான் இஞ்ஜினியர் என்பவர் துணை விமானியாக் இவருடன் பயணிக்க இவர்களது விமானம் 17 நாட்கள் கடந்து இங்கிலாந்தை அடைந்தது. இருப்பினும், விமானத்தை தனியாக செலுத்த வேண்டும் என்று விதிகள் கூறியுள்ளதால் இவர் போட்டியில் வெற்றி பெறவில்லை.  

பின்னர் இவர் 1953இல் ஓய்வு பெறுவதற்கு முன்னர் இந்திய விமானப்படையின் உபகரணக் கிளையில் நியமிக்கப்பட்டு அதன் மூத்த அதிகாரியாக ஆனார்.  

## ஆரம்ப கால வாழ்க்கை
இராம் நாத் சாவ்லா 1903 திசம்பர் 1இல் பிறந்தார். லாகூருக்கு தெற்கே உள்ளகசூரில் உயர்நிலைப் பள்ளியை முடித்த பின்னர், அருகிலுள்ள ஹக்னால் விமான நிலையத்தில் பறப்பதற்கான பயிற்சிகளை மேற்கொண்டார். 1928ஆம் ஆண்டில், இலண்டனின் விமான சங்கத்திலிருந்து தான் பறப்பதற்கான உரிமத்தைப் பெற்றார்.  

## பறக்கும் தொழிலில் ஆரம்பம்
நவம்பர் 1929இல், விமானத்தை மேம்படுத்துவதில் ஆர்வமாக இருந்த இசுலாமிய பிரிவின் 48 வது இமானான ஆகா கான், இந்தியாவிற்கும் இங்கிலாந்திற்கும் இடையில் தனியாக பறந்து சென்று ஒரு மாத காலத்திற்குள் திரும்பும் இந்தியர் ஒருவருக்கு, £500 டாலர் பரிசை அறிவித்தார்.  

போட்டியில் பங்கேற்பதற்கான செலவை ஈடுகட்ட, சமீபத்தில் பறக்கும் உரிமத்தையும் ஒரு விமானத்தையும் தனது பிறந்தநாள் பரிசாகப் பெற்றிருந்த 17 வயதான ஆஸ்பி மெர்வான் இஞ்ஜினியர் என்பவருடன் கூட்டு சேர்ந்தார். மார்ச் 3, 1930 இல், சாவ்லா பிரதான விமானியாக இருந்து, இவர்கள் இருவரும் கராச்சியிலிருந்து இங்கிலாந்தின் குரோய்டன் விமான நிலையத்திற்கு 17 நாட்களில் பயணம் மேற்கொண்டனர். பல முறை தங்கள் வழியை இழந்த பின்னர், இவர்கள் குரோய்டோனில் வரவேற்பு கூட்டத்தினரால் வரவேற்கப்பட்டனர். இலண்டனின் நகரத் தந்தையால் கௌரவிக்கப்பட்டனர். மேலும், இந்திய அரசாங்கத்திடமிருந்து 7,500 ரூபாய் பரிசினையும் பெற்றனர். இந்த நிகழ்ச்சியில் பஞ்சாப் சங்க உறுப்பினர்களும், விமான அமைச்சகத்தின் அதிகாரிகளும் கலந்து கொண்டனர்.  

ஏப்ரல் 10, 1930 அன்று ஒரு வரவேற்பு நடைபெற்றது. ஆஸ்பி இன்ஜினியர் விரைவில் கராச்சிக்குத் திரும்பி பரிசை வென்றார். இந்தப் போட்டியில் தொழில்நுட்ப சிக்கலால் விமானி மன் மோகன் சிங்கை சில மணிநேர வித்தியாசத்தில் வீழ்த்தி ஜெ. ர. தா. டாட்டா வென்றார்.  

1965 ஆம் ஆண்டில் *ஹூஸ் ஹூ ஆஃப் ஏவியேஷன் டைரக்டரி ஆஃப் ஆசியா* சாவ்லாவை "1930இல் கராச்சியில் இருந்து இங்கிலாந்தின் குரோய்டனுக்கு விமானத்தை இயக்கிய முதல் இந்தியர்" என்று விவரிக்கிறது.  

## பிற்கால பறக்கும் தொழில்
1934ஆம் ஆண்டில், சாவ்லா இந்தியாவிலிருந்து இங்கிலாந்திற்கு, தனியாக, ஒரு விமானத்தில் பறந்தார். இவர் பயணிகள் விமானையாக 960 மணிநேரம் பறந்து 1953 இல் விங் கமாண்டராக ஓய்வு பெற்றார்.  

## இறப்பு
சாவ்லா, 23 பிப்ரவரி 1986 இல் இறந்தார்.
# பங்கஜ் படேல்

**பங்கஜ் ராமன்பாய் படேல்** (*Pankaj Ramanbhai Patel*) (பிறப்பு 1952/1953) ஒரு இந்திய பில்லியனர் தொழிலதிபர், மற்றும் இந்தியாவின் ஐந்தாவது பெரிய மருந்து தயாரிப்பு நிறுவனமான காடிலா ஹெல்த்கேரின் தலைவர் .  

## ஆரம்பகால வாழ்க்கை
பங்கஜ் படேல் ஒரு குஜராத்தி. படேல் குஜராத் பல்கலைக்கழகத்தில் இளங்கலை மருந்தியல் மற்றும் முதுநிலை மருந்தியல் பட்டங்களையும், மும்பை பல்கலைக்கழகத்தில் அறிவியல் மற்றும் சட்டத்தில் இளங்கலை பட்டங்களையும் பெற்றுள்ளார்.  பட்டம் பெற்ற பிறகு, அவர் காடிலா ஹெல்த்கேரில் சேர்ந்தார், இது வைட்டமின்கள் தயாரிக்க 1952 ஆம் ஆண்டில் அவரது தந்தையால் நிறுவப்பட்டது.  

## தொழில்
2017 ஆம் ஆண்டில், அவர் FICCI இன் தலைவரானார். கொல்கத்தா இந்திய அறிவியல் கல்வி மற்றும் ஆராய்ச்சி நிறுவனத்தின் (ஐ.ஐ.எஸ்.இ.ஆர்) ஆட்சிக்குழுமத்தின் தலைவராக உள்ளார். மேலும் புவனேசுவர் இந்திய தொழில்நுட்ப நிறுவனத்தின் (ஐ.ஐ.டி) ஆட்சிக் குழுமத்தின் உறுப்பினர்; அகமதாபாத் இந்திய மேலாண்மை நிறுவனத்தின் நிதிக் குழுவின் தலைவர்; உதயப்பூர் ஐ.ஐ.எம் தலைவர்; தி அகமதாபாத் பல்கலைக்கழக ஆட்சிக்குழும உறுப்பினர், அகமதாபாத் பல்கலைக்கழக வாழ்க்கை அறிவியல் பள்ளியின் தலைவர்; மேலாண்மை அவையின் உறுப்பினர் மேலாண்மை கல்விக்கான நர்சீ மோன்ஜி நிறுவனத்தின் மேலாண்மை ஆட்சிக்குழும உறுப்பினர்; மற்றும் செயற்குழுத் தலைவர், குஜராத் புற்றுநோய் சங்கத்தின் செயற்குழுத் தலைவர் மற்றும் பொறுப்பாளர்; குஜராத் புற்றுநோய் ஆராய்ச்சி நிறுவனத் தலைவர் ஆகிய பொறுப்புகளை வகித்தார்.  

படீலின் தலைமையின் கீழ் காடிலாவின் வளர்ச்சியை அங்கீகரிக்கும் விதமாக இந்திய தொழில் மற்றும் பொருளாதார வல்லுநர்களின் அறக்கட்டளை [2003] "2003 ஆம் ஆண்டின் சிறந்த மருந்து நாயகன்" என்று பெயரிடப்பட்டது.  அந்த நேரத்தில், சைடஸ் காடிலா 2005 ஆம் ஆண்டில் இந்தியாவில் மூன்றாவது பெரிய மருந்து நிறுவனமாக மாறும் என்று படேல் கணித்தார்.  

இருப்பினும், நிறுவனத்தின் அதிர்ஷ்டம் தலைகீழாக மாறியது. படேல் 2005 க்குள் பணக்கார இந்தியர்களின் பட்டியலில் இருந்து வெளியேறினார்.  

குஜராத்தில் உள்ள சைடஸ் மருத்துவமனைத் தொடர்களின் தலைவராக உள்ளார்.  

## தனிப்பட்ட வாழ்க்கை
டாக்டர் பி. டி. படேலின் மகள் பிருதி படேலை மணந்தார். அவர்களுக்கு இரண்டு குழந்தைகள் உள்ளனர். இவர்களது மகன் டாக்டர் ஷார்வில் படேல் காடிலா ஹெல்த்கேர் லிமிடெட் நிறுவனத்தின் நிர்வாக இயக்குநராக உள்ளார், மேலும் மேஹாவை மணந்தார். இவர்களது மகள் சிவானி துஷ்யந்த் டி படேலின் மகன் பிரணவ் டி படேலை திருமணம் செய்து கொண்டார்.  

ஆகஸ்ட் 2012 இல், படேல், சின்டெக்ஸ் இண்டஸ்ட்ரீஸின் தலைவர் தினேஷ் படேலுடன் சேர்ந்து ஒரு சேலஞ்சர் -604 ஜெட் விமானத்தை வாங்கினார்.
# புத்துல் குமாரி

**புத்துல் குமாரி** (*Putul Kumari*, பிறப்பு: நவம்பர் 16, 1958) பீகார் மாநிலத்தைச் சேர்ந்த ஓர் இந்திய அரசியல்வாதி ஆவார். இவர் பேங்காவில் நடந்த மக்களவைத் தேர்தலில் இருமுறை தோல்வியடைந்துள்ளார். இதில் 2019இல் நடைபெற்ற தேர்தலும் அடங்கும். 2009ஆம் ஆண்டு நடைபெற்ற பேங்கா மக்களைப் பொதுத் தேர்தலில் இவரது கணவர் திக் விசய் சிங் வெற்றி பெற்றார். ஆனால் 2010இல் இவரது கணவர் இறந்த பின்னர், நடந்த இடைத்தேர்தலில், மக்களவைக்கு தேர்ந்தெடுக்கப்பட்டார்.  

## தனிப்பட்ட வாழ்க்கை
புத்துல் குமாரிக்கு மான்சி சிங் மற்றும் சிரேயாசி சிங் என்ற இரண்டு மகள்கள் உள்ளனர். இதில் இவரது இளைய மகள். சிரேயாசி சிங் பன்னாட்டு அளவிலான பொறி சுடும் (trap shooter) வீரரும் அரசியல்வாதியும் ஆவார். டெல்லியில் நடைபெற்ற 2010 காமன்வெல்த் போட்டியில் சிரேயாசி சிங் 4வது இடத்தைப் பிடித்ததுடன், 2018 காமன்வெல்த் போட்டியில் தங்கம் வென்றார்.  

## குழந்தைப் பருவமும் கல்வியும்

பாட்னா (பீகார்) பாலி நகரில் 1958 நவம்பர் 16ஆம் தேதி மறைந்த தந்ஜங் பகதூர் சிங் மற்றும் லல்காரி தேவி ஆகியோருக்குப் மகளாகப் புத்துல் குமாரி பிறந்தார். பாட்னா பல்கலைக்கழகத்தில் முதுகலை இந்தி முடித்தார்.  

## அரசியல் வாழ்க்கை

இவர் முதல் முறையாக மக்களவையில் நுழைவதற்கு 2010 இல் நடந்த இடைத்தேர்தலில் வெற்றி பெற்றார். இவர் நவம்பர் 26, 2010 அன்று பதவியேற்றார். தனது முதல் உரையில், மார்ச் 2011 இல் ரயில்வே பட்ஜெட்டின் போது, ​​பின்தங்கிய பகுதியான தனது தொகுதிக்களுக்கும் இரயில் பாதைகளைக் கேட்டார். இந்தக் குடும்பம் பாரதிய ஜனதா கட்சியுடன் தொடர்பில் உள்ளது. திக்விஜய் சிங் மற்றும் புத்துல் குமாரி இருவரும் பேங்காவில் பாரதிய ஜனதா கட்சி வேட்பாளராகவும், சுயேச்சைகளாகவும் போட்டியிட்டனர்.  

## சமூக மற்றும் கலாச்சார நடவடிக்கைகள்

குழந்தைகளின் ஆரம்பக் கல்வியை மேம்படுத்துவதில் இவர் மிகவும் ஆர்வமுடையவராய் இருந்தார். *ஸ்வஸ்தாய மேளாஸ்* என்ற பெயரில் இவர் சுகாதார முகாம்களை ஏற்பாடு செய்தார். இவர் அட்டவணைப்படுத்தப்பட்ட வகுப்பினர் மற்றும் பழங்குடியினப் பெண்களுக்கு திருமணங்கள் செய்து வைத்தல், அறக்கட்டளைகள் சார்பில் மருத்துவமனைகளை நிறுவுதல் / செயல்படுத்துதல் ஆகியவற்றிலும் ஈடுபட்டார். கிதாவ்ர் அறக்கட்டளையை நிறுவி அந்த அறக்கட்டளையின் ஆண்டுவிழா கிதாவ்ர் மகோத்சவா என்ற பெயரில் துர்கா பூஜையின் போது கொண்டாடப்பட்டது.  

## ஆர்வங்கள்

இவர் ரெய்கி முறையை மூன்றாம் நிலை வரை முடித்து தாழ்த்தப்பட்ட மக்களின் முன்னேற்றத்திற்காகப் பணி புரிந்தார். இவர் விளையாட்டுத்துறையில் மிகுந்த ஆர்வமுள்ளவர் ஆவார். இவர் தேசிய துப்பாக்கி சங்கத்தின் உறுப்பினராக உள்ளார்; யோகா பயிற்சி மற்றும் யோகா அமர்வுகளை ஏற்பாடு செய்வதை இவர் விருப்பத்தோடு செய்துள்ளார். இவருக்குப் பிடித்த பொழுது போக்குகள் மத இலக்கியங்கள் (ஓஷோ மற்றும் சுவாமி சத்யானந்த்) மற்றும் புனைகதைகளைப் படித்தல்; தோட்டக்கலை, பக்தி இசை, உள்புற வடிவமைப்பு ஆகியவற்றில் ஆர்வம் கொண்டிருந்தார்.
# கிறிஸ்லாம் (நைஜீரியா)

அதிகம் வாழும் நைஜீரியாவின் தென்மேற்கில் உள்ள யோருபாலாந்து|250x250px]]  
மற்றும் பெனின் நாடுகளில் கிறிஸ்லாம் சமயத்தை பின்பற்றும் யோருபா மக்கள் அதிகம் வாழும் யோருபாலாந்து பிரதேசம் (மஞ்சள் நிறத்தில்)]]  
**கிறிஸ்லாம்** (**Chrislam**) நைஜீரியா நாட்டின் தென்மேற்கில் வாழும் யோருபா மக்கள் கடைபிடிக்கும் ஆபிரகாமிய சமயமாகும். கிறிஸ்லாம் சமயமானது கிறித்தவம் மற்றும் இசுலாம் ஆகியவற்றின் நற்கூறுகளை இணைத்து புதிய சமயமாக 1970-ஆம் ஆண்டு முதல் நைஜீரியா நாட்டின் லாகோஸ் நகரத்தில் துவக்கப்பட்டது. இந்த புதிய சமயத்தை பெரும்பாலான யோருபா மக்கள் கடைபிடிக்கின்றனர்.இசுலாம் மற்றும் கிறித்தவம் ஒன்றிற்கு ஒன்று எதிராக இரண்டு தனித்தனி மற்றும் பிரத்தியேக மதங்களாக செயல்படுவதால், இரு மதங்களுக்கிடையில் உள்ள பொதுவான தன்மைகளைத் தேடி, இரண்டு சமயங்களையும் உள்ளடக்கிய பொதுவான ஒன்றியத்தை கிறிஸ்லாம் சமயம் ஊக்குவிக்கிறது. நைஜீரியா நாட்டின் வடக்கில் இசுலாமியர்களும், தெற்கில் கிறித்தவர்களும் பெரும்பான்மையினத்தவராக இருப்பினும், கிறிஸ்லாம் சமயத்தைப் பின்பற்றும் யோருபா மக்கள் நைஜீரியாவின் தென்மேற்கில் யோருபாலாந்து பகுதியில் அதிகம் வாழ்கின்றனர்.  

## கிறிஸ்லாம் இயக்கத்தின் அடிப்படை மெய்யியல்
- இயேசுவின் கடவுள் ஒருவரே
- முகம்மது நபியின் கடவுள் ஒருவரே
- மனிதநேயம் ஒன்றே

## இதனையும் காண்க
- யோருபா மக்கள்
# யோருபா மக்கள்



**யோருபா மக்கள்** (**Yoruba people**) மேற்கு ஆப்பிரிக்காவில் வாழும் இன மக்களில் ஒரு குழுவினர் ஆவார். நைஜீரியாவில் மட்டும் 31.5 மில்லியன் யோருபா மக்கள் வாழ்கின்றனர். இது நைஜீரியாவின் மொத்த மக்கள்தொகையில் 15.5% ஆகும். மேலும் நைஜீரியாவைச் சுற்றியுள்ள கானா, டோகோ, பெனின்,  ஐவரி கோஸ்ட் போன்ற நாடுகளில் சில இலட்சம் யோருபா மக்கள் வாழ்கின்றனர். யோருபா மொழியைப் பேசும் இம்மக்களில் பெரும்பாலானோர் இசுலாம், கிறித்தவம் மற்றும் கிறிஸ்லாம் சமயங்களைப் பின்பற்றுகின்றனர். பெரும்பாலான யோருபா மக்கள் யோருபா மொழி மற்றும் யொருபோய்து மொழிகளையும், சிறிதளவில் ஆங்கிலம், பிரஞ்ச், போர்த்துகேயம், எசுப்பானியம் மொழிகளைப் பேசுகின்றனர். இம்மக்கள் நைஜீரியா நாட்டின் தென்மேற்கில் யோருபாலாந்து எனும் பிரதேசத்தில் பெரும்பான்மையினத்தவராக வாழ்கின்றனர்.  

## இதனையும் காண்க
- கிறிஸ்லாம் (நைஜீரியா)
- யோருபாலாந்து
# வாணி திரிபாதி



**வாணி திரிபாதி** (Vani Tripathi) பாரதிய ஜனதா கட்சியின் முன்னாள் தேசிய செயலாளரும், சால்தே சால்டே, துஷ்மான் போன்ற படங்களில் நடித்த இந்திய நடிகருமாவார்.  

## தனிப்பட்ட வாழ்க்கை

வானியின் குடும்பம் உத்தரகண்ட் பகுதியைச் சேர்ந்தது, இவரது தந்தை டெல்லி பல்கலைக்கழகத்தில் பேராசிரியராக இருந்தார். இவர் குர்கானைச் சேர்ந்த காஷ்மீரி தொழிலதிபர் ஹேமந்த் டிக்கூவை அக்டோபர் 2013 இல் திருமணம் செய்தார்.  

## அரசியல் வாழ்க்கை

வாணி திரிபாதி இந்தியாவின் தற்போதைய (2021) ஆளும் கட்சியான பாரதீய ஜனதா கட்சியின் முன்னாள் தேசிய செயலாளராகவும், தொழில்ரீதியாக ஒரு நடிகராகவும் உள்ளார், இளைஞர்கள் மற்றும் பெண்கள் தொடர்பான பிரச்சினைகளை பல்வேறு மன்றங்களின் கவனத்திற்குக் கொண்டுவரும் ஆர்வலராகவும், இந்தியாவில் பல தலைமைத் திட்டங்களுக்கு தலைமை தாங்கினார்.  

இவரது பிரச்சாரம் மற்றும் வெளிச்செல்லும் திட்டங்கள் அரசியலில் பெண்களின் பங்களிப்பை ஊக்குவிப்பதில் கவனம் செலுத்தியது. பாஜகவின் பிரபல பிரச்சாரகராக, டெல்லி, மும்பை, சத்தீஸ்கர் மாநிலங்கள், உத்தரகண்ட், மத்திய பிரதேசம் மற்றும் மகாராஷ்டிரா உள்ளிட்ட நகரங்கள் உட்பட இந்தியாவின் பல்வேறு பகுதிகளில் உள்ள பல வேட்பாளர்களுக்கான பிரச்சாரங்களையும் இவர் நிர்வகித்துள்ளார்.  

## திரைப்பட வாழ்க்கை மற்றும் கல்வி

வாணி டெல்லி பல்கலைக்கழக இந்து கல்லூரியில் அரசியல் அறிவியலில் இளங்கலைப் பட்டம் பெற்றார். இப்ராஹிம் அல்காசியைத் தவிர பாரி ஜான் மற்றும் மாயா ராவ் போன்ற நாடகக் கலைஞர்களுடன் இவர் பணியாற்றியுள்ளார். மகேஷ் பட், தனுஜா சந்திரந்த் குண்டன் ஷா உள்ளிட்ட இயக்குனர்களுடனும் பணியாற்றியுள்ளார். வாணி நாடகம், திரைப்படங்கள் மற்றும் தொலைக்காட்சிகளில் ஆழ்ந்த ஈடுபாடு கொண்டவர், இந்தியாவிலும் வெளிநாட்டிலும் திரைப்பட திட்டங்களில் பணியாற்றியுள்ளார்.  

## திரைப்படவியல்

| ஆண்டு | திரைப்படம் | பங்கு | மொழி | குறிப்புகள் |
| --- | --- | --- | --- | --- |
| 2006 | *தில் சே பூச்... கிதர் ஜானா ஹை* | அலியா | இந்தி |  |
| 2004 | *இன்டெகாம்: சரியான விளையாட்டு* | வாணி திரிபாதி | இந்தி |  |
| 2003 | சால்டே சால்டே'' | இந்தி | நண்பராக சிறப்புத் தோற்றம் |  |
| 2000 | *ஃபிர் பீ தில் ஹை இந்துஸ்தானி* | மினி | இந்தி |  |
| 1998 | துஷ்மான்'' | சுன்னாதா திரிபாதி | இந்தி | } |
# அருந்ததி நாயர்

**அருந்ததி நாயர்** (*Arundhati Nair*) என்பவர் ஒரு இந்திய திரைப்பட நடிகை ஆவார். இவர் குறிப்பாக தமிழ் மற்றும் மலையாள மொழி படங்களில் பணிபுரிகிறார்.  

## தொழில்
அருந்ததி தமிழில் பொங்கி எழு மனோகரா (2014), விருமாண்டிக்கும் சிவனாண்டிக்கும் (2016) ஆகிய படங்களில் முதலில் நடித்தார். விஜய் ஆண்டனியின் மனைவியாக *சைத்தான்* (2016) படத்தில் நடித்த பிறகு இவர் உரிய அங்கிகாரத்தைப் பெற்றார். *டெக்கான் குரோன்சிக்கிள்* எழுதிய படத்தின் ஒரு விமர்சனத்தில், "அருந்ததி நாயர் இரண்டு நல்ல கதாபாத்திரங்களில் நடித்துள்ளார், அதற்காக அவர் நல்ல பாராட்டுக்கு தகுதியானவர்" என்று குறிப்பிட்டார். *ஒட்டகோரு காமுகன்* (2018) படத்தின் வழியாக இவர் மலையாளத்தில் அறிமுகமானார். அப்படத்தில் ஷைன் டாம் சாக்கோ மீது காதல் கொண்டவராக நடித்தார்.  

## திரைப்படவியல்

; படங்கள்  

| 2014 | *பொங்கி எழு மனோகரா* | ஆனந்தி | தமிழ் |  |
| --- | --- | --- | --- | --- |
| 2016 | *விருமாண்டிக்கும் சிவனாண்டிக்கும்* | நந்தினி | தமிழ் |  |
| *சைத்தான்* | ஐஸ்வர்யா / ஜெயலட்சுமி | தமிழ் |  |  |
| 2018 | *ஒட்டகோரு காமுகன்* | அன்னி | மலையாளம் |  |
| 2020 | *கன்னிராசி* | அவராகவே | தமிழ் | சிறப்புத் தோற்றம் |
| 2020 | *பிஸ்தா* | நந்தினி | தமிழ் | } |

; தொலைக்காட்சித் தொடர்கள்  

| 2019-2020 | கேரள சமாஜம் | ரியா | ஏசியநெட் | மலையாளம் | } |
| --- | --- | --- | --- | --- | --- |
# வித்யா வெங்கடேஷ்


**வித்யா வெங்கடேஷ்** (*Vidhya Venkatesh*) என்பவர் ஒரு இந்திய திரைப்பட நடிகை, அவர் தமிழ் மற்றும் கன்னட மொழி படங்களில் தோன்றியுள்ளார். இவர் *பஞ்சதந்திரம்* (2002) திரைப்படத்தில் கமல்ஹாசனுடன் அறிமுகமான பிறகு *, கன்னடத் திரைப்படங்களான சிகுரித கனசு* (2003), *நெனபிரலி* (2005) ஆகியவற்றில் நடித்ததற்காக விமர்சன ரீதியான பாராட்டைப் பெற்றார். கன்னடத் திரைப்படமான நெனபிரலியில் இவரது நடிப்புக்காக 53 வது தென்னிந்திய பிலிம்பேர் விருதுகளில் சிறந்த நடிகைக்கான விருதை பெற்றார்.  

## தொழில்
வித்தியா வெங்கடேஷ் சென்னை எத்திராஜ் மகளிர் கல்லூரியில் இலக்கியத்தில் இளங்கலை பட்டம் பெற்றார். பின்னர் ஷெரட்டன் ஹோட்டல் மற்றும் ரிசார்ட்சில் பணிக்கு சேர்ந்தார். பின்னர் சிங்கப்பூர் ஏர்லைன்சில் வானூர்தி பணிப்பெண்ணாக இரண்டரை ஆண்டுகள் பணிபுரிந்தார். அப்போது முதன்மையாக சிங்கப்பூர் - உருசியா இடையே பறந்தார். திரைப்படங்களில் நடிக்க ஆர்வம் கொண்டவராக வித்யா இருந்தார். இந்நிலையில் கே. எஸ். ரவிக்குமாரை வாய்ப்புக்காக அணுகினார். அவர் கமல்ஹாசன் நடித்த *பஞ்சதந்திரம்* (2002) படத்தில் நடிக்க வாய்ப்பு அளித்தார். அப்படத்தில் ஸ்ரீமனின் தெலுங்கு மனைவியாக நடித்தார். பின்னர் இவர் பல புதுமுகங்கள் நடித்த குறைந்த செலவில் எடுக்கப்பட்ட திரைப்படமான *காலாட்படை* (2003) படத்தில் தோன்றினார். அப்படத்தில் இவரது நடிப்பு நேர்மறையான விமர்சனங்களைப் பெற்றது. பின்னர் இவர் கன்னட படங்களில் கவனம் செலுத்தினார். கன்னடத் திரைப்படமான *சிகுரித கனசு* (2003) படத்தின் வழியாக கன்னடபடத்தில் அறிமுகமானார். *நெனபிரலி* (2005) திரைப்படத்தில் நடித்தற்காக விமர்சன ரீதியாக பாராட்டப்பட்டார். இதற்காக சிறந்த கன்னட நடிகைக்கான பிலிம்பேர் விருதைப் பெற்றார் .  

## திரைப்படவியல்
| 2002 | *பஞ்சதந்திரம்* | திருமதி. ரெட்டி | தமிழ் |  |  |
| --- | --- | --- | --- | --- | --- |
| 2003 | *கலாட்படை* | பிரியா | தமிழ் |  |  |
| *சிகுரிடா கனசு* | வரலட்சுமி | கன்னடம் |  |  |  |
| 2005 | *நெனபிரலி* | இந்துசிறீ | கன்னடம் | சிறந்த நடிகைக்கான பிலிம்பேர் விருது - கன்னடம் | } |
# ஷிரின் காஞ்ச்வாலா


**ஷிரின் காஞ்ச்வாலா** (*Shirin Kanchwala*) என்பவர் ஒரு இந்திய வடிவழகி மற்றும் நடிகை ஆவார். இவர் முதன்மையாக தமிழ் படங்களில் பணிபுரிகிறார். நடிகர் சிவகார்த்திகேயன் தயாரித்த *நெஞ்சமுண்டு நேர்மையுண்டு ஓடு ராஜா* என்ற தமிழ்த் திரைப்படத்திற்காக இவர் மிகவும் பிரபலமானார்.  

## ஆரம்ப கால வாழ்க்கை
ஷிரின் காஞ்ச்வாலா இந்தியாவின் மகாராட்டிராவின் மும்பையில் பிறந்தார். இவர் ஜெட் ஏர்வேசில் வானூர்தி பணிப்பெண்ணாக 3 ஆண்டுகள் பணியாற்றினார்.  

## தொழில்
வழிவழகி மற்றும் நடிப்பில் ஆர்வம் கொண்டு, ஜெட் ஏர்வேசை விட்டு வெளியேறி வடிவழகி மற்றும் நடிப்பில் கவனம் செலுத்தினார். 2018 ஆம் ஆண்டில் கன்னடத் திரைப்படமான *விராஜ்* படத்தில் முக்கியக் கதாபாத்திரத்தில் நடித்து அதன்வழியாக திரைப்படத் துறைக்கு அறிமுகமானார். 2019 ஆம் ஆண்டில், ரியோ ராஜ் *மூலம் நெஞ்சமுண்டு நேர்மையுண்டு ஓடு ராஜா* படத்தின் வழியாக தமிழ் திரையுலகில் அறிமுகமானார். பின்னர் சிபிராஜ் முன்னணி பாத்திரத்தில் நடித்த *வால்டர்* என்ற படத்தில் *ராஜி* என்ற கதாபாத்திரத்தில் நடித்தார். அடுத்து இவர் நடிகர் சந்தானத்தின் *டிக்கிலோனா* படத்தில் நடித்துவருகிறார்*.*  

## திரைப்படவியல்
| 2018 | விராஜ் | நந்தினி | கன்னடம் | கன்னடத்தில் அறிமுகம் |
| --- | --- | --- | --- | --- |
| 2019 | *நெஞ்சமுண்டு நேர்மையுண்டு ஓடு ராஜா* | நிஷா | தமிழ் | தமிழில் அறிமுகம் |
| 2020 | *வால்டர்* | ராஜீ |  |  |
| *டிக்கிலோனா* | மேக்னா |  |  |  |
# கலப்புச் சமயங்கள்

**கலப்புச் சமயம்**, இரண்டு பெரிய சமயங்களின் நற்கருத்துகளைக் கொண்டு தோற்றுவிக்கப்படும் புதிய சமயம் ஆகும். இந்தியத் துணைக் கண்டத்தில் முகலாயர் ஆட்சியின் போது கி.பி. 15-ஆம் நூற்றாண்டில் பஞ்சாப் பகுதியில் இந்து சமயம் மற்றும் இசுலாம் சமயத்தின் நல்ல தத்துவங்களைக் கொண்டு குரு நானக் என்பவர் சீக்கிய சமயத்தை நிறுவினார். அது போன்று நைஜீரியா நாட்டில் கிறித்தவம் மற்றும் இசுலாம் சமயங்களின் மெய்யியல்களைக் கொண்டு கிபி 1970களில் லாகோஸ் நகரத்தில் கிறிஸ்லாம் என்ற கலப்புச் சமயம் தோற்றுவிக்கப்பட்டது. இச்சமயத்தை 35 மில்லியன் யோருபா மக்களில் பெரும்பான்மையோர் பின்பற்றுகின்றனர்.  

## இதனையும் காண்க
- கிறிஸ்லாம்
- சீக்கியம்
# திலீப் சாங்கவி


**திலீப் சாங்கவி** (*Dilip Shanghvi*) (பிறப்பு: அக்டோபர் 1, 1955) என்பவர் இந்தியத் தொழிலதிபரும், சன் பார்மா நிறுவனத் தலைவரும் ஆவார். இந்திய அரசு இந்தியாவின் குடிமக்களுக்கு வழங்கப்படும் நான்காவது மிக உயர்ந்த விருதான பத்மசிறீ விருதை 2016ஆம் ஆண்டு இவருக்கு வழங்கியது. இந்தியா டுடே பத்திரிகை 2017 பட்டியலில் இந்தியாவின் மிகவும் சக்தி வாய்ந்த மனிதர்கலில் இவருக்கு 8 வது இடம் கிடைத்தது.  

ஃபோர்ப்ஸின் கூற்றுப்படி , ஜூலை 2021 நிலவரப்படி, சாங்கவி 11 பில்லியன் அமெரிக்க டாலர் சொத்து மதிப்புடன் இந்தியாவின் 9 வது பணக்காரர் ஆவார்.  

## ஆரம்பகால வாழ்க்கை
சாங்கவி சமண குடும்பத்தைச் சேர்ந்தவர் மற்றும் இந்திய மாநிலமான குஜராத்தில் உள்ள அம்ரேலி என்ற சிறிய நகரத்தில் சாந்திலால் சாங்கவி மற்றும் குமுத் சாங்கவிக்கு மகனாகப் பிறந்தார். சாங்கவி கொல்கத்தா பல்கலைக்கழகத்தில் வணிகவியல் இளங்கலைப் பட்டம் பெற்றார். இவர் தனது குழந்தைப் பருவத்தையும் கல்லூரி வாழ்க்கையையும் தனது பெற்றோருடன் கொல்கத்தாவின் புர்ராபஜார் வட்டாரத்தில் கழித்தார். இவர் ஜே. ஜே. அஜ்மேரா உயர்நிலைப் பள்ளி மற்றும் பவானிபூர் கல்விச் சங்கக் கல்லூரியின் பழைய மாணவர் இவர், அங்கு இவர் முறையே பள்ளிப்படிப்பு மற்றும் பட்டப்படிப்பைச் முடித்தார்.  

## தொழில்
கொல்கத்தாவில் தனது தந்தையின் ஜெனரிக் மருந்துகளின் மொத்த மருந்து வணிகத்தில் தனது தந்தைக்கு உதவுவதன் மூலம் தனது தொழிலைத் தொடங்கினார். இவர், மும்பை, இந்திய தொழில்நுட்பக் கழகத்தில் ஆளுநர் குழுவின் தலைவராக உள்ளார். இவர் 2017 இல் ஆக்சுபோர்டு பல்கலைக்கழகத்தில் ரோட்ஸ் உதவித்தொகை திட்டத்தின் அறங்காவலராக நியமிக்கப்பட்டார்.  

## தனிப்பட்ட வாழ்க்கை
இவர் விபா சாங்கவியை மணந்தார். இவர்களுக்கு ஒரு மகன், ஆலோக் மற்றும் ஒரு மகள், விதி, இருவரும் சன் பார்மாசூட்டிகல்ஸ் நிறுவனத்தில் வேலை செய்கிறார்கள்.  

## புத்தகம்
2019 ஆம் ஆண்டில், பத்திரிகையாளர் சோமா தாஸ் திலீப் சாங்கவியின் *தி ரிலெக்டன்ட் பில்லியனர்* என்ற முதல் மற்றும் ஒரே சுயசரிதையை எழுதினார். *பெங்குயின் ரேண்டம் ஹவுஸால்* வெளியிடப்பட்ட இந்த புத்தகம் நவம்பர் 2019 இல் சிறந்த வணிக புத்தக பிரிவில் டாடா இலக்கிய விருதுக்கு  பரிந்துரைக்கப்பட்டது.
# சினான்சியே கோரிடா


***சினான்சியே கோரிடா** (Synanceia horrida),* என்பது **கழிமுக கல்மீன்** என அழைக்கப்படும் அல்லது கல் மீன் என அழைக்கப்படும் ஓர் மீன் சிற்றினமாகும். இது சைனான்சிலிடே குடும்பத்தினைச் சார்ந்த நச்சுத்தன்மையுடைய மீனாகும். இவை பவளப் படிப்பாறையில் அடிப்பகுதியில் வாழக்கூடியவை. இவை பாறையைப் போலப் பாறைகளுடன் உருமறைப்பு செய்து வாழக்கூடியவை. விசமுள்ள மீன்களில் மிக அதிக விசமானதாக இது உள்ளது. இவை பெரும்பாலும் தனியார் மற்றும் பொது மீன் காட்சியகங்களில் கண்காட்சி மீனாகச் சேர்க்கப்படுகின்றன.  

## விளக்கம்

இந்த மீனின் அதிகபட்ச நீளம் 60 செ.மீ. வரை இருக்கும். இது மங்கலான நிறத்தில் காணப்படும். இதன் நிறம் பழுப்பிலிருந்து சிவப்பு-பழுப்பு வரை இருக்கும். இது வெப்பமண்டல பாறைகளின், பாறைகளுக்கு இடையில் தன்னை மறைத்துக்கொண்டு காணப்படும். இது *சினான்சியா வெருகோசாவுடன்* பல குணாதிசயங்களைப் பகிர்ந்து கொள்கிறது. ஆனால் அந்த இனத்தை விட உயர்விட கண் அமைவினைக் கொண்டுள்ளது. இது ஓரிடத்தில் நிலையாக இருக்கும் பழக்கத்தைக் கொண்டுள்ளது. இது பதுங்கியிருந்து வேட்டையாட வல்லது. ஆனால் இரையை விரைவாகப் பிடிக்க வாயைத் திறக்கும். பெரும்பாலும் சிறிய மீன், இறால் மற்றும் பிற ஓடுடைய கணுக்காலிகளைச் சாப்பிடுகிறது. இதன் இரை இதனருகில் நீந்தும் வரை காத்திருக்கிறது வேட்டையாடும். கழிமுக கல்மீனை முதன்முதலில் 1766இல் கரோலசு லின்னேயஸ் விவரித்தார்.  

## பவலும் வாழிடமும்
கழிமுக கல்மீன் இந்தோ-மேற்கு பசிபிக் கடலோரப் பகுதிகளான, இந்தியா முதல் சீனா, பிலிப்பீன்சு, பப்புவா நியூ கினி மற்றும் ஆத்திரேலியா, மற்றும் வனுவாட்டிலும் காணப்படுகிறது. இதன் முக்கிய வாழிடமானது பவளப்பாறைகள் அல்லது கயவாய், அல்லது கரையோர நீராகும். இது மந்தமான வண்ணச் செடிகளைச் சுற்றிலும், பாறைகளுக்கு அருகிலும், சுற்றிலும் மறைந்து காணப்படும். சேற்றில் அல்லது மணலில் செயலற்றதாக காணப்படுகிறது.
# குர்பிரீத் சிங் (நடைப்போட்டியாளர்)


**குர்பிரீத் சிங்** (*Gurpreet Singh*) இந்தியாவின் வடக்கிலுள்ள பஞ்சாப் மாநிலத்தைச் சேர்ந்த ஒரு நடைப்போட்டி விளையாட்டு வீரராவார். ராஞ்சி நகரில் நடைபெற்ற 8 ஆவது இந்திய தேசிய வெற்றியாளர் போட்டியில் ஆண்கள் 50 கி.மீ நடைப்போட்டியில் பங்கேற்ற இவர் பந்தைய தொலைவை மூன்று மணி 59 நிமிடங்கள் மற்றும் 42 வினாடிகளில் நடந்து முடித்தார்.  
2020 டோக்கியோ கோடைகால ஒலிம்பிக் போட்டிகளில் இந்தியாவின் சார்பாக பங்கேற்கத் தேர்வு செய்யப்பட்டுள்ளார்.  
50 கி.மீ நடைப்போட்டிக்கான உலகத் தர வரிசையில் குர்பிரீத் சிங் 104 ஆவது இடத்திலுள்ளார். 2016 ரியோ ஒலிம்பிக்கில் சுலோவாக்கியா நாட்டின் மாதேச்சு டோத் பந்தைய தொலைவை 3 மணி 40 நிமிடங்கள் 58 விநாடிகள் நேரத்தில் கடந்து தங்கப்பதக்கம் வென்றார். இந்தியாவின் சந்தீப் குமார் அந்த பந்தயத்தில் 4 மணி 07 நிமிடங்கள் 55 விநாடிகள் நேரத்தில் கடந்து 35 ஆவது இடத்தைப் பிடித்தார்.  

ஆண்கள் 50 கி.மீ நடைப்போட்டியில் பிரான்சின் யோகன் டினிசு உலக சாதனை படைத்துள்ளார். அவர் மூன்று மணி முப்பத்தி இரண்டு நிமிடங்கள் 33 நொடிகளில் இத்தொலைவை கடந்துள்ளார். 2014 ஆம் ஆண்டு சூரிச் நகரில் இச்சாதனையை அவர் நிகழ்த்தினார். 2012 ஆம் ஆண்டு நடைபெற்ற இலண்டன் ஒலிம்பிக்கில் ஆத்திரேலியாவின் இயாரெட்டு டாலண்டு 3.36.53 விநாடிகளில் ஓடியது ஒலிம்பிக் சாதனையாக உள்ளது.
# கைமேரா (பேரினம்)


***கைமேரா*** என்பது குருத்தெலும்பு மீன் குடும்பமான கைமரிடேயின் பேரினமாகும்.  

## இனங்கள்
இந்த பேரினத்தில் தற்போது 16 அங்கீகரிக்கப்பட்ட சிற்றினங்கள் உள்ளன:  

- *கைமேரா* *ஆர்கிலோபா* <small>லாஸ்ட், டபிள்யூ.டி வைட் & போகோனோஸ்கி, 2008</small> (வெள்ளை துடுப்பு கைமேரா)
- *கைமேரா பஹமென்சிஸ்* <small>கெம்பர், ஈபர்ட், டிடியர் & காம்பாக்னோ, 2010</small> (பகாமாசு பேய் சுறா)
- *கைமேரா கரோபிலா* <small>கெம்பர், ஈபர்ட், நெய்லர் & டிடியர், 2014</small> (பழுப்பு கைமேரா )
- *கைமேரா* கியூபனா <small>ஹோவெல்-ரிவேரோ, 1936</small> (கியூபன் கைமேரா)
- *கைமேரா* *ஃபுல்வா* <small>டிடியர், லாஸ்ட் & டபிள்யூ.டி வைட், 2008</small> (தெற்கு *கைமேரா*)
- *கைமேரா* *ஜோர்டானி* <small>எஸ். தனகா (நான்), 1905</small> (ஜோர்டானின் கைமேரா)
- *கைமேரா* *லிக்னரியா* <small>டிடியர், 2002</small> (கார்பெண்டரின் கைமேரா)
- *கைமேரா* *மேக்ரோஸ்பினா* <small>டிடியர், லாஸ்ட் & டபிள்யூ.டி வைட், 2008</small> (நீளமுள் கைமேரா)
- *கைமேரா மான்ஸ்ட்ரோசா* <small>லின்னேயஸ், 1758</small> (முயல் மீன்)
- *கைமேரா* *நோடாபிரிகேனா* <small>கெம்பர், எபர்ட், காம்பாங்னோ & டிடியர், 2010</small> (கேப் கைமேரா)
- *கைமேரா* *அப்சுரா* <small>டிடியர், லாஸ்ட் & டபிள்யூ.டி வைட், 2008</small> (சின்னமுள் கைமேரா)
- *கைமேரா ஓபாலெசின்சு* லுச்செடி, இக்லெசியசு <small>& செலோசு, 2011</small> (மாணிக்கக்கல் கைமேரா)
- *கைமேரா* *ஓரியண்டலிசு* <small>அங்குலோ, எம்ஐ புஸ்ஸிங், டபிள்யூஏ புஸ்ஸிங் & முரேஸ், 2014</small> (கிழக்கு பசிபிக் கருப்பு கைமேரா)
- *கைமேரா* *ஓவ்ஸ்டோனி* <small>எஸ். தனகா (I), 1905</small> (ஓவ்ஸ்டனின் *கைமேரா*)
- *கைமேரா* *பாந்தெரா* <small>டிடியர், 1998</small> (சிறுத்தை கைமேரா)
- *கைமேரா* *பாண்டஸ்மா* <small>டி.எஸ். ஜோர்டான் & ஸ்னைடர், 1900</small> (வெள்ளி கைமேரா)

## புதைபடிவ இனங்கள்
அண்டார்டிக்கில் உள்ள சீமோர் தீவில் காணப்பட்ட பல் தகடுகளிலிருந்து *கைமேரா* *ஜாங்கெர்லி* விவரிக்கப்பட்டுள்ளது*.*
# அமோச் யாகோபு


**பி.ஏ. அமோச் யாகோபு** (*P. A. Amoj Jacob*) இந்தியாவைச் சேர்ந்த ஒரு தடகள விளையாட்டு வீர்ராவார். 400 மீ ஓட்டப் பந்தயம், 800 மீ ஒட்டப் பந்தயம் போன்ற விளையாட்டுகளில் இவர் இந்தியாவின் சார்பாகப் பங்கேற்று விளையாடி வருகிறார்.  

2017 ஆம் ஆண்டு நடைபெற்ற ஆசிய தடகள வெற்றியாளர் போட்டியில் 4 × 400 மீ தொடரோட்டப் போட்டியில் தங்கப் பதக்கம் வென்ற இந்திய அணியில் இவரும் ஓர் உறுப்பினராக இருந்தார். குங்கு முகம்மது, ஆரோக்கிய இராசீவ், முகமது அனாசு ஆகியோர் இவருடன் ஓடிய பிற உறுப்பினர்களாவர். இவர்கள் 3:02.92 விநாடிகள் நேரத்தில் பந்தயத் தொலைவைக் கடந்து இந்தியாவிற்கு தங்கப் பதக்கம் பெற்றுக் கொடுத்தனர். 1975 ஆம் ஆண்டு சியோல் போட்டிக்குப் பின்னர் இந்தியா இப்போட்டியில் தங்கப் பதக்கம் வென்றது. உலகில் ஆறாவது மிக்க் குறைந்த நேரம் என்ற இவ்வெற்றியின் அடிப்படையில் 2017 ஆம் ஆண்டிற்கான உலக தடகள வெற்றியாளர் போட்டிக்கு இந்தியா தகுதி பெற்றது.
# இந்தியக் கடல் விண்மீன்


***புரோமியா இண்டிகா*** (*Fromia indica*), பொதுவாக **இந்தியக் கடல் விண்மீன்** அல்லது **சிவப்பு நட்சத்திர மீன்** என்று அழைக்கப்படுகிறது. இது கோனியாசுடரிடே குடும்பத்தைச் சேர்ந்த கடல் விண்மீன்களின் ஒரு சிற்றினமாகும்.  

## விளக்கம்
*புரோமியா இண்டிகா* முதல் விட்டம் வரை வளரலாம். இளமையாக இருக்கும்போது, இது கருப்பு நுனியுடன் பிரகாசமான சிவப்பு நிறத்தில் இருக்கும். மேலும் முதிர்ச்சியடையும் போது சிவப்பு நிற உடலில் கருப்பு நிறமான வலை போன்ற மெல்லிய கோடுகளுடன் காணப்படலாம்.இது சிறப்பு வடிவமாகும். இது கறுப்பு-புள்ளி கொண்ட சகோதர சிற்றினமான*புரோமியா மில்லெபொரெல்லா*விலிருந்து வேறுபடுகிறது . இந்த கடல் நட்சத்திரத்தில் பொதுவாக ஐந்து ஆரங்கள் உள்ளன. மீளுருவாக்கம் காலங்களில் சிலவற்றில் ஆறு ஆரங்களும் கண்டறியப்பட்டுள்ளன.  

## பரவல்
இந்த இனத்தை இந்தியப் பெருங்கடல் மற்றும் மேற்கு பசிபிக் பகுதிகளில், அந்தமான் தீவுகளிலிருந்து மேற்கி இலங்கை வரையிலும், கிழக்கே பிஜி தீவுகள் வரையிலும் காணலாம். இது ஜப்பானின் வடக்கேயும், தெற்கே ஆஸ்திரேலியாவிலும் காணப்படுகிறது . இது அட்சரேகை -23.5 முதல் 18.85 பாகை வரையும் தீர்க்கரேகை -162 முதல் 178.53 பாகை வரையும் காணப்படும்.  

## சூழலியல்
இது மட்குண்ணி வகையினைச் சார்ந்தது. நுண்பாசி, சிறிய கடலடி முதுகெலும்பிலிகள் மற்றும் பிற கரிமப் பொருட்களை உணவாக உட்கொள்கிறது. இது "இறக்கும் தறுவாயில் பலவீனமான மீன்களை" சாப்பிடுவதாகக் கூறப்படுகிறது.
# எம்.பி. சாபீர்



**சாபீர் மதாரி பில்யலில்** (*Jabir Madari Pillyalil*) இந்தியாவைச் சேர்ந்த ஒரு தடகள விளையாட்டு வீரராவார். 400 மீ ஓட்டப் பந்தயம், 400 மீ தடை தாண்டல் ஒட்டப் பந்தயம் போன்ற விளையாட்டுகளில் இவர் இந்தியாவின் சார்பாகப் பங்கேற்று விளையாடி வருகிறார். 2020 டோக்கியோ கோடைகால ஒலிம்பிக் போட்டிகளில் விளையாட இவர் தகுதி பெற்றுள்ளார். 400 மீ தடை தாண்டல் ஒட்டப் பந்தயத்திற்கு தகுதி பெற்றுள்ள முதலாவது இந்திய ஆண் என்ற பெருமை இவருக்கு கிடைத்துள்ளது.  

2017 ஆம் ஆண்டு நடைபெற்ற ஆசிய தடகள வெற்றியாளர் போட்டியில் 400 மீ தடை தாண்டும் ஓட்டப்பந்தயத்தில் 50.22 விநாடிகளில் பந்தயத் தொலைவைக் கடந்து சாபீர் வெண்கலப் பதக்கம் வென்றார். 2019 ஆம் ஆண்டு தோகாவில் நடைபெற்ற ஆசிய தடகள வெற்றியாளர் போட்டியில் 400 மீ தடைதாண்டும் ஓட்டப்பந்தயத்தில் 49.13 விநாடிகளில் பந்தயத் தொலைவைக் கடந்து சாபிர் வெண்கலப் பதக்கம் வென்றார். இவ்வெற்றியின் மூலம் 2019 ஆம் ஆண்டு உலக தடகள வெற்றியாளர் போட்டிக்கு சாபீர் தகுதி பெற்றார்.  
சாபீர் இந்திய கடற்படையில் பணிபுரிகிறார். 2017 ஆம் ஆண்டு சாபீர் கேரள மாநிலத்திலுள்ள கொச்சியில் பணியமர்த்தப்பட்டார்.
# ராஜீந்தர் கவுர் புலரா

** ராஜீந்தர் கவுர் புலரா **(*Rajinder Kaur Bulara*) இந்தியாவின் பஞ்சாப் மாநிலத்தில் இருக்கும் சிம்ரஞ்சித் சிங் மானின் பிளவு பட்ட மாநிலக் கட்சியான சிரோமணி அகாலிதளம் (அமிர்தசரசு) கட்சியைச் சேர்ந்த ஓர் அரசியல்வாதியாவார். புலரா 9 ஆவது மக்களவையில் உறுப்பினராகவும் இருந்தார்.  

## ஆரம்பகால வாழ்க்கை
பிரிக்கப்படாத இந்தியாவின் லாகூர் மாவட்டத்திலுள்ள ராசா சங்கு நகரில் ராசீந்தர் கவுர் 1946 ஆம் ஆண்டு சூன் மாதம் 10 அன்று சர்தார் அர்சா சிங் சாந்துவுக்கும் அவரது மனைவிக்கும் மகனாகப் பிறந்தார். அவர் பிரோசுபூரில் உள்ள தேவ் சமாச் மகளிர் கல்லூரியில் பயின்றார். கலை மற்றும் கல்வியில் இளங்கலை பட்டம் பெற்றார்.  

## தொழில்
1984 ஆம் ஆண்டு நிகழ்ந்த சீக்கிய எதிர்ப்பு கலவரத்தைத் தொடர்ந்து கவுர் நிவாரணப் பணிகளில் பங்கேற்றார். 1989 ஆம் ஆண்டு நடந்த இந்தியப் பொதுத் தேர்தலின் போது லூதியானாவைச் சேர்ந்த சிரோமணி அகாலிதளத்தின் (மான்) அதிகாரப்பூர்வ வேட்பாளராக இவர் இருந்தார்.. ஒரு நாடாளுமன்ற உறுப்பினராக கவுர் தொழில்துறை அமைச்சகத்திற்கான ஆலோசனைக் குழுவில் உறுப்பினராக இருந்தார்.  

## தனிப்பட்ட வாழ்க்கை
ராசீந்தர் கவுர் 1967 ஆம் ஆண்டு நவம்பர் மாதம் 17 அன்று சர்தார் ராசீந்தர் பால்சிங் கில் என்பவரை மணந்தார். இவரிடமிருந்து கவுருக்கு இரண்டு குழந்தைகள் பிறந்தனர்.
# குயிலன்


***குயிலன்*** (*Kuyilan*) என்பவர் தமிழ்த் திரைப்படப் பாடலாசிரியரும் கவிஞரும் ஆவார். இவர் சந்தானம், நானே ராஜா போன்ற திரைப்படங்களில் பாடல்களை இயற்றியுள்ளார். இவர் மொழிமாற்றுத் திரைப்படப் பாடலாசிரியர்களில் குறிப்படத்தகுந்தவர் ஆவார். 400 பாடல்கள் எழுதியுள்ளார். குயிலன் பதிப்பகம் என்ற ஒரு பதிப்பகத்தையும் சென்னையில் நடத்தி வந்துள்ளார்.  

## திரைப்படப் பட்டியல்
### பாடலாசிரியர்
1. எல்லாம் இன்பமயம் (1955)
1. நானே ராஜா (1956)
1. சந்தானம் (1956)
1. அரபு நாட்டு அழகி (1961)
1. ஆவதெல்லாம் பெண்ணாலே (1965)